नगरनार तक बिछेगी स्लरी पाइप लाइन
दंतेवाड़ा | एनएमडीसी द्वारा भूमिगत स्लरी पाइप लाइन बचेली से नगरनार तक सड़क मार्ग के किनारे बिछाई जानी है। इस पाइप लाइन कारीडोर में 18 ग्रामों की निजी, शासकीय एवं वन भूमि प्रभावित हो रही है। इन जमीनों पर भूमिगत पाइप लाइन बिछाए जाने के लिए ग्राम सभा में सलाह ली जाएगी। सभी ग्राम पंचायतों में अलग-अलग दिन ग्राम सभाएं होंगी। ग्रामसभा के सभी सदस्य जिनका नाम मतदाता सूची है, इसमें हिस्सा ले सकते हैं।
यहां होंगी सभाएं : 3 अप्रैल को नेरली, 4 को टेकनार, धुरली, 5 अप्रैल को हाउरनार, 6 को कुम्हाररास, गामावाड़ा, 7 को बड़े कमेली, पाढ़ापुर, 13 को जावंगा, 14 को भांसी तथा आश्रित गांव पोरोकमेली में और 22 अप्रैल को बड़े पनेड़ा में ग्रामसभा होगी।
hin_Deva hin_Deva hin_Deva